સારાંશ માટે દસ્તાવેજ: ગુહા હવે અમદાવાદ યુનિવર્સિટીમાં ભણાવવાની કામગીરી નહીં કરે કેમ કે, અખિલ ભારતીય વિદ્યાર્થી પરિષદ (એબીવીપી)ની નજરમાં તેઓ "શિક્ષણ અને દેશ માટે નુકશાનકારક" છે. 

રામચંદ્ર ગુહા વિશે વાત કરતા પહેલા ભૂતકાળમાં જઈશું તો આ ટ્રૅન્ડ સમજવામાં સરળતા રહેશે. 

27 સપ્ટેમ્બર 2018નાં રોજ મધ્યપ્રદેશના મંદસૌરમાં એક સરકારી કોલેજના પ્રોફેસરે વર્ગખંડમાં નારાબાજી કરી રહેલાં અખિલ ભારતીય વિદ્યાર્થી પરિષદ (એબીવીપી)નાં વિદ્યાર્થીઓની પગે પડીને માફી માગી હતી. 

આ વીડિયો એક દિવસ માટે વાઇરલ થયો હતો અને પછી લોકો તેને ભૂલી ગયા. 

તમે આ વાંચ્યું કે નહીં?

'દેશદ્રોહી' ઘોષિત કરવામાં આવેલા પ્રોફેસર સાહેબે ગાંધીવાદી રીતે તેનો વિરોધ કર્યો હતો અને કદાચ સમજદારી પણ એમાં જ હતી. 

આ જ રાજયમાં 2006માં માધવ કૉલેજના પ્રોફેસર સભરવાલની માર મારીને હત્યા કરવામાં આવી હતી. 

તેમને મારવાનો આરોપ જે છ લોકો પર લાગ્યો હતો એ પણ એબીવીપીના 'દેશભક્ત વિદ્યાર્થી નેતાઓ' હતા. 

આ વાત મંદસૌરવાળા પ્રોફેસરને કદાચ યાદ રહી ગઈ હશે. 

પ્રોફેસર સભરવાલ હત્યાકાંડના એક મુખ્ય આરોપીની તબિયત ખરાબ હતી અને તેની કેસની સુનાવણી પણ ચાલુ હતી. આ સમયગાળામાં મુખ્ય મંત્રી શિવરાજસિંહ ચૌહાણ તેની ખબર પૂછવા દવાખાને ગયા હતા.

ઉલ્લેખનીય છે કે મુખ્ય મંત્રી હિંસક પ્રવૃતિમાં જોડાયેલા લોકોનો ઉત્સાહ વધારી રહ્યા છે તેવી આલોચના થઈ. જોકે, એ વાત આવી અને તરત જતી પણ રહી. 

રાજય સરકારે પ્રોફેસર સભરવાલની હત્યાના મામલામાં જે રીત અપનાવી હતી તેના પર પણ કેટલાક લોકોએ સવાલ ઉઠાવ્યા હતા ને આખરે, 2009માં તમામ છ આરોપીઓ 'પુરાવાઓના અભાવને કારણે' છૂટી ગયા.

છૂટી ગયેલા તમામ આરોપીનો સંબંધ રાષ્ટ્રીય સ્વયંસેવક સંઘનાં વિદ્યાર્થી સંગઠન એબીપીવી અને સંઘપરિવારની સહોયોગી સંસ્થા બજરંગદળ સાથે હતો. 

આ કેસમાંથી છૂટી ગયા બાદ અમુક લોકોને શિક્ષણસંસ્થાઓમાં નોકરીઓ પણ આપવામાં આવી.

નિયંત્રણનુંપ્રથમ પગથિયું છે કૅમ્પસ

ભાજપ શાસિત રાજય મધ્ય પ્રદેશથી 10-12 વર્ષ અગાઉ એક પ્રકારનો ટ્રૅન્ડ યાને કે રિવાજ શરૂ થયો. 

મંદસૌર અને ઉજ્જૈન જેવી અનેક ઘટનાઓ ત્યાં બની, પરંતુ 2014માં કેન્દ્રમાં ભાજપની સરકાર આવ્યા પછી એબીવીપીથી જોડાયેલા વિદ્યાર્થીઓએ દેશભરમાં કૉલેજ કૅમ્પસ અને વિશ્વવિદ્યાલયોમાં પોતાને 'દેશભકત' અને બાકી બધાને 'દેશદ્રોહી' સાબિત કરવાનું અભિયાન છેડ્યું. 

દિલ્હીની રામજસ કૉલેજ અને જેએનયુથી લઈને અલાહાબાદ (નવું નામ પ્રયાગરાજ) અને હૈદરાબાદ સુધી તમામ ઘટનાઓ એક જેવી...\nદસ્તાવેજની સમાન ભાષામાં સારાંશ:
દેશદ્રોહીઓની લાંબી થઈ રહેલી યાદીમાં હવે વધુ એક નામ ઉમેરાયું છે અને એ નામ છે ઈતિહાસકાર રામચંદ્ર ગુહાનું.